Karolus Dei gratia Francorum rex, notum facimus universis presentibus et futuris, quod cum clare memorie Rex Philippus, qui regnabat in anno Dominice Incarnationis M° centesimo octogesimo tertio, regnique sui anno quinto, hominibus ville de Divione quasdam litteras in cera viridi et filis sericis sigillatas, super facto communie dicte ville duxerit concedendum quarum quidem litterarum tenor vidimus sub hiis verbis: § In nomine sancte et individue Trinitatis. (Voir le n° I.) § Item alias litteras eisdem hominibus concesserit super facto predicto, regni sui octavo, formam que sequitur continentes: § In nomine sancte et individue Trinitatis. (Voir le n° VIII.) § Nos predecessorum nostrorum privilegiis inherentes, ad supplicationem Majoris, scabinorum, burgensium, et habitatorum ville Divionis supradicti, predictas litteras suprascriptas, ac omnia et singula que continentur in eisdem ratificantes, approbantes, et laudantes, eas et auctoritate nostra regia, et de speciali gratia, in quantum de ipsis usi fuerint, confirmamus serie presentium litterarum. Quod ut firmum et stabile permaneat in futurum, nostrum hiis presentibus fecimus apponi sigillum, nostro et alieno in omnibus jure salvo. Datum Parisius, anno Domini millesimo CCC° sexagesimo nono, et regni nostri sexto, mense novembris. § Per Regem ad relationem consilii, J. DE LUZ.